jkorsvik/nowiki_second_scrape_merged huggingface dataset:
Agaocephalini

Agaocephalini er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae).


== Utseende ==
Kraftige, gjerne gulbrune eller svarte, blanke hornbiller. De er rundt 20-40 millimeter lange, altså ganske store biller, men små til hornbiller å være. Hos noen arter har hannene horn på hodet, hos andre ikke (men de har da gjerne lavere knøler). Hos en del arter har hannene to horn på hodet, dette er uvanlig hos andre hornbiller bortsett fra Phileurini. Forkanten av pronotum er ofte noe framskutt i midten. Dekkvingene er uregelmessig punkterte, ikke med punktrekker, beina er forholdsvis korte. De mangler påfallende tenner på yttersiden av forleggene.


== Levevis ==
Arter i slekten Aegopsis kan gjøre noe skade på røttene til ulike nyttevekster  i cerrado-områdene i Brasil. Disse larvene bruker ett år på utviklingen.


== Utbredelse ==
Gruppen finnes bare i tropiske områder av Amerika. De fleste lever i høyereliggende områder.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Agaocephalini Burmeister, 1847 – 11 slekter og 50 arter
Slekten Aegopsis Burmeister, 1847 – 5 arter
Slekten Agaocephala Audinet-Serville, 1825 – 9 arter
Slekten Antodon Brême, 1844 – én art
Slekten Brachysiderus Waterhouse, 1881 – 10 arter
Slekten Colacus Ohaus, 1910 – 3 arter
Slekten Democrates Burmeister, 1847 – 3 arter
Slekten Gnathogolofa Arrow, 1914 – én art
Slekten Horridocalia Endrödi, 1974 – én art
Slekten Lycomedes Brême, 1844 – 10 arter
Slekten Mitracephala Thomson, 1859 – 2 arter
Slekten Spodistes Burmeister, 1847 – 8 arter, ligner overflatisk på de mindre artene i slekten Dynastes


== Referanser ==


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Kategori:Agaocephalini – bilder, video eller lyd på Wikimedia Commons 
Agaocephalini – detaljert informasjon på Wikispecies 
(en) Agaocephalini – kategori av bilder, video eller lyd på Commons
Bilder av de fleste slektene
Marlies Smulders

Marlies Smulders (født 22. februar 1982 i Amstelveen) er en nederlandsk roer som representerte Nederland under Sommer-OL 2008 i Beijing, Kina. Her tok hun sølv i den nederlandske åtteren, etter å ha blitt beseiret i finalen av USAs båt.


== OL-medaljer ==
 2008  Beijing - Sølv i roing, åtter damer -  Nederland


== Referanser ==


== Eksterne lenker ==
(en) Marlies Smulders – Olympics.com 
(en) Marlies Smulders – Olympic.org 
(en) Marlies Smulders – Olympedia 
(en) Marlies Smulders – Sports-Reference (OL-resultater – arkivert) 
(en) Marlies Smulders – FISA
Helen Tanger

Helen Tanger (født 22. august 1978 i Hardenberg) er en nederlandsk roer som representerte Nederland under Sommer-OL 2008 i Beijing, Kina. Her tok hun sølv i den nederlandske åtteren, etter å ha blitt beseiret i finalen av USAs båt.


== OL-medaljer ==
 2008  Beijing - Sølv i roing, åtter damer -  Nederland


== Referanser ==


== Eksterne lenker ==
(en) Helen Tanger – Olympics.com 
(en) Helen Tanger – Olympic.org 
(en) Helen Tanger – Olympedia 
(en) Helen Tanger – Sports-Reference (OL-resultater – arkivert) 
(en) Helen Tanger – FISA
Ester Workel

Ester Workel (født 18. mars 1975 i Enschede) er en nederlandsk roer som representerte Nederland under Sommer-OL 2008 i Beijing, Kina. Her tok hun sølv i den nederlandske åtteren, etter å ha blitt beseiret i finalen av USAs båt, det hun var styrmann.


== OL-medaljer ==
 2008  Beijing - Sølv i roing, åtter damer -  Nederland


== Referanser ==


== Eksterne lenker ==
(en) Ester Workel – Olympics.com 
(en) Ester Workel – Olympic.org 
(en) Ester Workel – Olympedia 
(en) Ester Workel – Sports-Reference (OL-resultater – arkivert) 
(en) Ester Workel – FISA
Cyclocephalini

Cyclocephalini er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae). De fleste av artene hører til den artsrike slekten Cyclocephala.


== Utseende ==
Middelsstore (ofte rundt 10-20 millimeter, noen opptil 40 millimeter), ofte brunlige hornbiller, kroppen gjerne glatt og glinsende. De mangler horn, knøler eller groper på hodet og pronotum og kan derfor ligne mer på praktskarabider (Rutelinae) enn på hornbiller.
Ulikt de fleste andre hornbiller er de ofte flerfargede, med rød/gul/brune og svarte partier. Kjønnene kan oftest skilles på at hannene har forstørrede forføtter, særlig er kloleddet og klørne store.


== Levevis ==
Larven lever i jorden og kan noen ganger gjøre en del skade ved å ete planterøtter.
De voksne billene besøker gjerne blomster, og noen tallrike arter er viktige pollinatorer.


== Utbredelse ==
Slekten Ruteloryctes lever i Afrika, Peltonotus i Sørøst-Asia, forøvrig er alle medlemmene i denne gruppen amerikanske. Gruppen forekommer bare i tropiske og subtropiske områder.


== Systematisk inndeling ==
Denne undergruppen har tidligere ofte vært plassert i gruppen praktskarabider (Rutelinae), som de overflatisk ligner mer på enn på de fleste hornbiller.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini Laporte de Castelnau, 1840 – 15 slekter og ca. 500 arter
Slekten Acrobolbia Ohaus, 1912 – én art
Slekten Ancognatha Erichson, 1847 – 20 arter
Slekten Arriguttia Martínez, 1968 – 2 arter
Slekten Aspidolea Bates, 1888 – 24 arter
Slekten Augoderia Burmeister, 1847 – 4 arter
Slekten Chalepides Casey, 1915 – 16 arter
Slekten Cyclocephala Dejean, 1821 – ca. 330 arter
Slekten Dyscinetus Harold, 1869 – 16 arter
Slekten Erioscelis Burmeister, 1847 – 5 arter
Slekten Harposcelis Burmeister, 1847 – én art
Slekten Mimeoma Casey, 1915 – 5 arter
Slekten Peltonotus Burmeister, 1847 – 25 arter
Slekten Ruteloryctes Arrow, 1908 – 2 arter
Slekten Stenocrates Burmeister, 1847 – 48 arter
Slekten Surutu Martínez, 1955 – 3 arter


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Cyclocephalini hos ITIS 
(en) Kategori:Cyclocephalini – bilder, video eller lyd på Wikimedia Commons 
Cyclocephalini – detaljert informasjon på Wikispecies 
Bildegalleri over nordamerikanske arter
DNT Nedre Glomma

DNT Nedre Glomma er en medlemsforening av Den Norske Turistforening (DNT). Foreningen dekker Hvaler, Fredrikstad og Sarpsborg, og har mer enn 2400 medlemmer. Laget ble stiftet 24. oktober 2002 som Fredrikstad Turlag.


== Eksterne lenker ==
DNT Nedre Glomma
Hexodontini

Hexodontini er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae).


== Utseende ==
Korte og brede, matte, mørke biller med kraftige bein. Disse artene mangler horn eller knøler på hodet. Dekkvingene er påfallende brede, med tydelige punktstriper.


== Utbredelse ==
Gruppen finnes bare på Madagaskar (slektene Hexodon og Hyboschema) og Ny-Caledonia (slekten Hemicyrtus).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Hexodontini Lacordaire, 1856
Slekten Hemicyrthus Reiche, 1860 – 7 arter
Slekten Hexodon Olivier, 1789 – 10 arter
Slekten Hyboschema Péringuey, 1901 – én art


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Kategori:Hexodontini – bilder, video eller lyd på Wikimedia Commons 
Hexodontini – detaljert informasjon på Wikispecies 
Bilde av Hexodon sp.
Bildegalleri
Sikkerhetsrom

Sikkerhetsrom eller panikkrom er et rom i et foretak eller i et privat hjem der stedets rettmessige brukere kan flykte til midlertidig trygghet, for eksempel ved innbrudd, inntrengning eller ved andre trusler. 
Slike rom kan ha dører, hengsler eller vegger som er forsterket eller spesialbygget, for å motvirke antatte trusler.


== Se også ==
Tilfluktsrom


== Referanser ==
Oryctoderini

Oryctoderini er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae).


== Utseende ==
Denne gruppen mangler horn eller knøler på hodet og pronotum og ser derfor ikke ut som typiske hornbiller. Noen arter har tidligere blitt regnet til underfamilien praktskarabider (Rutelinae). De er robuste biller med kraftige bein, gjerne noe glinsende.


== Utbredelse ==
Gruppen er utbredt i Sørøst-Asia, gjennom Indonesia til Oseania.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctoderini Endrödi, 1971
Slekten Chalcasthenes Arrow, 1937 – 4 arter
Slekten Chalcocrates Heller, 1903 – 5 arter
Slekten Coenoryctoderus Prell, 1933 – 2 arter
Slekten Hatamus Sharp, 1877 – 4 arter
Slekten Melanhyphus Fairmaire, 1881 – 3 arter
Slekten Neohyphus Heller, 1896 – 4 arter
Slekten Onychionyx Arrow, 1914 – 3 arter
Slekten Oryctoderinus Endrödi, 1978 – én art
Slekten Oryctoderus Boisduval, 1835 – 5 arter
Slekten Paroryctoderus Dechambre, 1994 – én art


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Kategori:Oryctoderini – bilder, video eller lyd på Wikimedia Commons 
Oryctoderini – detaljert informasjon på Wikispecies
Aniceto Esquivel Sáenz

Aniceto Esquivel Sáenz (født Aniceto del Carmen Esquivel Sáenz 18. april 1824 i Cartago, død 22. oktober 1898 i San José) var president i Costa Rica for en kort periode i 1876 før han ble avsatt i et statskupp. Sáenz var en av grunnleggerne av Banco de Costa Rica.
Hans funksjonstid som president var fra 8. mai 1876 til 30. juli 1876. Sáenz' forgjenger som president var Tomás Guardia, og han ble etterfulgt av Vicente Herrera.


== Biografi ==
Sáenz var sønn av Úrsula Sáenz y Ulloa og Narciso Esquivel y Salazar, og 29. februar 1856 giftet han seg med Ana Isaura Carazo Peralta i San José. Hennes foreldre var María Toribia Peralta y Echavarría og Manuel José Carazo Bonilla. 
Utdannelsen fikk Sáenz ved Casa de Enseñanza de Santo Tomás og han avsluttet med en grad i jus ved Universidad de San Carlos de Guatemala. 
Sáenz var en av dommerne ved Costa Ricas høyesterett og medlem av landets konstitusjonelle forsamling av 1859, 1870 og 1880. Fra 1860 til 1863 og 1866 til 1868 hadde han en ministerpost. I årene 1868–1869 var han statssekretær i Jesús Jiménez Zamoras regjering. Deretter fulgte to år i statsråd under ledelse av Tomás Guardia Gutiérrez (1870–1872). I årene 1872–1876, 1884–1892 og 1894–1896 representerte Sáenz San José i parlamentet, og han var leder for de konstitusjonelle forsamlingene i 1886–1889 og 1891. 
Ved siden av sitt arbeide innen jus og politikk var han en av Banco de la Unions grunnleggere i 1877, som i 1877 til -89 utstedte kontanter. Banken skiftet navn til Banco de Costa Rica, og utstedte igjen kontanter i årene 1895–1899.
Valgene i april 1876 ga resultat etter herskeren Tomás Guardia Gutiérrez' ønsker. Sáenz ble valgt til president for Costa Rica for årene 1876–1880, og tiltrådte stillingen 8. mai 1876. Med diplomati ble konflikten med regjeringen Pedro Joaquín Chamorro y Alfaro styrt i en ikke-militær retning, og under Sáenz' styre ble regnskapsårets begynnelse lagt til 1. januar. Med Justo Rufino Barrios Auyón-regjeringen kom Tratado Guardia-Salazar i stand.
Hans politiske føringer avvek tydelig fra de øverstkommanderende Tomás Guardia Gutiérrez la, og 30. juli 1876 ble Sáenz avsatt gjennom et kupp som ble utført av generalene Pedro og Pablo Quirós Jiménez. Vicente Herrera Zeledón ble innsatt som president etter kuppet.


== Referanser ==
Michael Haukås

Michael Enge Haukås (født 21. november 1986 i Haugesund) er en norsk fotballspiller. Han har tidligere spilt for Stavanger, Vard Haugesund, FK Bodø/Glimt, FK Haugesund og Viking FK. Haukås gikk til Viking FK foran 2016-sesongen.Haukås har hatt lang fartstid i rogalandsfotballen, hvor han først gjorde seg bemerket i fotballklubben SK Vard Haugesund som spiss. Senere har Haukås bekledd flere posisjoner på banen, og har både blitt brukt som kant- og midtbanespiller.


== Karriere ==
Michael Haukås debuterte i Adeccoligaen for Stavanger mot Alta den 5. april 2009, og for Bodø/Glimt mot Lyn den 6. april 2010. Han har for øvrig hatt lang fartstid i rogalandsfotballen, hvor han først gjorde seg bemerket i fotballklubben SK Vard Haugesund som indreløper. Senere har Haukås bekledd flere posisjoner på banen.  Haukås har senere blitt beskrevet som en spiller som tok omveien rundt toppfotballen på Haugalandet, ved at han først spilte for Stavanger IF og Bodø/Glimt før FK Haugesund omsider viste interesse for ham.
Han blir beskrevet som en fysisk sterk indreløper med stor løpskapasitet, et godt skuddbein og et fint driv. 
Etter lenge å ha vært en profil i Vard Haugesund, ble han i 2008 invitert på prøvespill i IK Start. Etter sesongen begynte flere klubber i Rogaland-distriktet å vise interesse for Haukås. I 2009 ble derimot Stavanger IF hans neste klubb, og han tilbrakte én sesong der og fikk med seg 21 kamper samt toppscorertittelen fra sin indreløperposisjon. Sommeren 2009 ble han også invitert på prøvespill i Aalborg. Etter en god sesong med Stavanger IF viste Bodø Glimt interesse, og Haukås signerte for Glimt i 2010.  Etter å ha tilbrakt 2010-11-sesongene i Glimt, returnerte han eliteserieklubben FK Haugesund i november 2011.


== Utdanning ==
Michael Haukås er utdannet lektor og tar en profesjonsutdanning som klinisk psykolog ved Universitetet i Bergen.  


== Referanser ==


== Eksterne lenker ==
(en) Michael Haukås – Transfermarkt 
(en) Michael Haukås – Soccerway 
(en) Michael Haukås – FBref
Ljudmila Gurtsjenko

Ljudmila Markovna Gurtsjenko (russisk Людмила Марковна Гурченко) (født 12. november 1935 i Ukraina, død 30. mars 2011) var en russisk skuespiller.
Hun studerte ved Gerasimov Institute of Cinematography i Moskva. På midten av 1970-tallet hadde Gurchenko rollen i flere filmer, men bare med moderat suksess. I Norge er hun best kjent for sin rolle i musikalfilmen Med Grimm og Gru.Gjennom skuespillerkarrieren opptrådte hun også i flere TV-programmer, og mottok flere sivile dekorasjoner for hennes mange opptredener i filmer og TV-serier.
Gurchenko var gift fem ganger, inkludert et kortvarig ekteskap med Iosif Kobzon i 1969. Hun hadde en datter, Maria (født i 1959) fra hennes første ekteskap, og to barnebarn, samt ett oldebarn.Den 14. februar 2011 falt Gurchenko i nærheten av huset sitt og brakk hoften. Hun ble fraktet til nærmeste sykehus og gjennomgikk en hofteoperasjon neste dag. Hennes tilstand ble kraftig forverret og hun døde i mars 2011, 76 år gammel.


== Referanser ==


== Eksterne lenker ==
(ru) Offisielt nettsted 
(en) Lyudmila Gurchenko – kategori av bilder, video eller lyd på Commons 
(en) Ljudmila Gurtsjenko på Internet Movie Database 
(sv) Ljudmila Gurtsjenko i Svensk Filmdatabas 
(fr) Ljudmila Gurtsjenko på Allociné 
(fr) Ljudmila Gurtsjenko på Allociné 
(en) Ljudmila Gurtsjenko på AllMovie 
(en) Ljudmila Gurtsjenko hos The Movie Database
Remond Mendy

Remond Macougne Mendy (født 9. oktober 1985) er en senegalesisk fotballspiller. Han spiller spiss for Hønefoss etter en overgang fra Nybergsund sommeren 2011. 
For Hønefoss debuterte han i hjemmekampen mot Sandefjord 4. august, og han scoret sitt første mål i hjemmekampen mot Randaberg 7. august.


== Eksterne lenker ==
(en) Remond Mendy – Transfermarkt 
(en) Remond Mendy – Soccerway 
(no) Remond Mendy – Norges Fotballforbund 
(en) Remond Mendy – FBref 
Spillerprofil på www.honefossbk.no
Spillerprofil på AltOmFotball.no
(en) Spillerprofil på www.footballzz.com
(en) Spillerprofil på nor.worldfootball.net
Hermann Rhodén

Hermann Tronhus Rhodén (født 22. april 1993) er en norsk tidligere fotballspiller. Han vokste opp i Krokstadelva, og var vesentlig tilknyttet lag i Drammensregionen. 
Som keeper for Strømsgodset fikk Rhodén sin Tippeliga-debut 3. april 2011 i en bortekamp mot Start. Adam Larsen Kwarasey ble utvist, og Rhodén ble satt inn i hans sted. I 2012-sesongen var han utlånt til Vestfossen. I 2013-sesongen var Rhodén tilbake i Strømsgodset som andrekeeper og sto en halv sesong på rekruttlaget i 2. divisjon inntil han 12. august ble lånt ut til Stoppen Sportsklubb. Han fikk imidlertid ingen spilletid i offisielle kamper mens han var utlånt til Stoppen.  
I 2014-sesongen spilte han 49 kamper i 3. divisjon for Drammen FK, som rykket opp fra 3. til 2. divisjon i 2014. Etter to år i Drammen FK flyttet han til Oslo og begynte i Grorud Fotball før 2016-sesongen. Han var lagets faste keeper frem til han ble skadet den 7. august 2016. Han gikk skadet lenge, og spilte kun én kamp for Grorud i 2017-sesongen. Etter 2017-sesongen la han opp som keeper. 


== TV-opptreden ==
I tenårene deltok Rhodén i NRKs TV-serie Nummer 1 - Norges største keepertalent, der Frode Grodås og Stig Inge Bjørnebye lette etter Norges største keepertalent i alderen 15-17 år. Rhodén endte på tredjeplass i denne konkurransen.


== Referanser ==


== Eksterne lenker ==
(en) Hermann Rhodén – Transfermarkt 
(en) Hermann Rhodén – FBref 
Spillerprofil på Strømsgodsets nettside
Lloyd Appleton

Lloyd Otto Appleton (født 1. februar 1906 i Iowa, død 17. mars 1999 i Ohio) var en amerikansk bryter som deltok i de olympiske leker 1928 i Amsterdam. 
Appleton vant en olympisk sølvmedalje i bryting under OL 1928 i Amsterdam. Han kom på andreplass i vektklassen weltervekt, 72,0 kg, i fristil bak Arvo Haavisto fra Finland. Det var seks vektklasser i den gresk-romerske og sju i fristil.


== OL-medaljer ==
 1928  Amsterdam - Sølv i bryting, fristil weltervekt  Finland


== Referanser ==


== Eksterne lenker ==
(en) Lloyd Appleton – Olympics.com 
(en) Lloyd Appleton – Olympic.org 
(en) Lloyd Appleton – Olympedia 
(en) Lloyd Appleton – Sports-Reference (OL-resultater – arkivert) 
(en) Lloyd Appleton – databaseOlympics.com (arkivert) 
(en) Lloyd Appleton – FILA
Missing man-formasjon

Missing man-formasjon er en overflyging av militære fly i forbindelse med begravelser eller minnehøytideligheter etter falne flygere og fremtredende personligheter. Et eksempel fra Norge i nyere tid er bisettelsen til motstandsmannen Gunnar Sønsteby i 2012.
I det formasjonen, som flys i såkalt fire-fingersformasjon (eng.: Finger Four), flyr over seremonien, trekker ett av flyene opp og ut av formasjonen for å markere den falne flygerens plass. Seremonien var i utgangspunktet forbeholdt falne flygere, men den har etterhvert også blitt tatt i bruk ved minnehøytideligheter for annet militært personell.


== Referanser ==
Inger og Johannes Exner

Inger Exner og Johannes Exner er et dansk arkitektpar. Deres arbeider kan ikke skilles fra hverandre og behandles derfor under ett i denne artikkelen. 
Inger Augusta Exner ble født i Randers i 1926. Johannes Exner er født i Hald ved Randers samme år. De møtte hverandre på gymnasiet og fortsatte begge sin utdannelse på Kunstakademiets Arkitektskole i København hvor de ble uteksaminert i 1954. Paret giftet seg i 1952 og har fire barn.
I 1958 åpnet paret eget arkitektkontor og deres første store oppgave, i samarbeide med Knud Erik Larsen, var Sankt Clemens kirke i Randers. Siden da har de tegnet et større antall kirker og har blitt kjent for sine restaureringer, særlig av kirker. 
Johannes Exner ble i 1965 lektor og leder av restaureringsavdelingen på Arkitektskolen Aarhus og var fra 1984 til 1992 professor samme sted. Arkitektkontoret har siden 1998 blitt videreført av deres to døtre, som begge er arkitekter.
I 1985 ble Johannes Exner ridder av Dannebrog. 
Inger og Johannes Exner ble tildelt Nykredits Arkitekturpris i 1991 og C.F. Hansen-medaljen i 1992.


== Arbeider ==

Sankt Clemens kirke (Randers) oppført 1961–63
Hald Ege kirke i Viborg, oppført 1964–67
Nørrelandskirken i Holstebro, oppført 1965–69
Præstebro kirke i Herlev, oppført 1965–69
Islev kirke ved København, oppført 1968–70
Gug kirke ved Aalborg, oppført 1971–72
Nørre Uttrup kirke i Hvorup Sogn, oppført 1975–77
Sædden kirke i Esbjerg, oppført 1978
Opstandelseskirken i Albertslund, oppført 1984
Lyng kirke, oppført 1993–94
Sognegården ved Søllerød kirke, oppført 1993
Skæring kirke i Århus, oppført 1994
Virklund kirke i Silkeborg, oppført 1994
Ølby kirke i Køge, oppført 1997
Sognegården ved Viborg domkirke, oppført 1999
Fænøsund park i Middelfart, oppført 2005
Orgelet i Jørlunde kirke, bygget 2009


== Referanser ==


== Eksterne lenker ==
Biografi - Arkitektskolen Aarhus
Inger Exner – Dansk Kvindebiografisk Leksikon
Exners Tegnestues hjemmeside
Koldinghus hjemmeside
Byggverk av Inger og Johannes Exner i arkitekturbilleder.dk
Charlie Adam

Charles Graham «Charlie» Adam (født 10. desember 1985) er en skotsk fotballspiller som fra 1. august 2020 er klubbløs.
Han spiller hovedsakelig som en sentral midtbanespiller.
Før ungdomskarrieren i Rangers FC, var Adams en del av Dundee ungdomslag mellom 1999 og 2003. Som et produkt av Rangers ungdomakademi, brukte Adam mye av sin tidlige seniorkarriere på utlån til andre klubber. Mens han var på lån til St. Mirren FC i sesongen 2005-2006, var Adam del av laget som vant både den skotske Challenge Cup og første divisjon. Dessuten spilte han over tretti kamper for St. Mirren. Da han returnerte til Rangers på slutten av 2006-sesongen, ble han en mye brukt spiller under managerne Paul Le Guen og Walter Smith. Adam var også en del av Rangers-laget som nådde Europaligaen-finalen i 2008.
Etter å ha falt i unåde hos Rangers i sesongen 2008-09, ble Adam lånt ut til det engelske laget Blackpool i Championship. Lånet ble gjort permanent i starten av 2009-10 sesongen, og Adam ble en integrert del av Blackpools lag. Han var også kaptein på laget da de vant mot Cardiff City og rykket opp til Premier League.
Sommeren 2011 ble Adam klar for Liverpool FC, for om lag 7 millioner pund, eller ca. 60 millioner kroner. Et opphold som ble kortvarig da Brendan Rodgers ble manager i Liverpool FC og ikke ville satse på han.
Adam ble solgt og signerte den 31.08.2012 for Stoke City FC


== Referanser ==


== Eksterne lenker ==
(en) Charlie Adam – UEFA 
(en) Charlie Adam – Transfermarkt 
(en) Charlie Adam – national-football-teams.com 
(en) Charlie Adam – WorldFootball.net 
(en) Charlie Adam – Soccerbase.com 
(en) Charlie Adam – FootballDatabase.eu 
(en) Charlie Adam – Soccerway 
(en) Charlie Adam – EU-Football.info 
(en) Charlie Adam – Skottlands fotballforbund 
(en) Charlie Adam – FBref 
(en) Profil på PremierLeague.com.